Ләйла Жанысова, "Солтүстік Қазақстан"

Берекенің бастауы

М.Қозыбаев атындағы Солтүстік Қазақстан мемлекеттік университетінің маңына жақындағаннан-ақ өкелік көңіл-күй сезіледі. "Наурыз айы туғанда, Той болушы еді бұл маңда. Сақталушы еді сыбаға, арға кеткен ұлдарға", - деген Роза Рымбаеваның орыдауындағы ән барша жұртқа: "Бізге кел қызықтан құр қалма!" деп жарапазан айтып тұрғандай.Ән мақамына еліккен кәрі-жас, балашаға әуен естілген жаққа қарай ағылуда. Жиналған студенттер, оқытушылар мен басқа қызметкерлер бір-бірімен қағыса құшақтасып, шығыс күнтізбесі бойынша ит жылымен құттықтап, ізгі тілектерін арнауда. Ұлыс не арналған "Армысың, әз-Наурыз!" атты мерекелік шаралар өтетін білім ордасында киіз үйлер, шатырлар құрылып, оларға бата-тілектер жазылыпты. Түрлі-түсті шарлар мен олардан жасалған бәйше-гүлдер бүгінгі күннің өзгеше екенін айғақтайды. Мереке өтетін сахна да ұлттық нақышта безендірілген.

«Шаттанып бүгін жаңа жыл,

Халқына шашып жаңа нұр.

Келді Қыдыр атамыз,

Жүректен төгіп жаңа жыр", деп білім ордасының «Шаңырақ" студенттер театрының сахналанған қойлымы Наурыз мерекесінің өте ертеден келе жатқан көне мейрам екенің оның мән-мағынасын ашып берді. Қазақ халқының ежелгі наным-сенімі бойынша, Ұлыс келер түні әр үйді аралап, әр отбасына ырыс-құт, бақ-береке әкелетін Қыдыр ата да сахана төрінен жиналған қауымға ақ тілегін арнады.

 Жуанның жіңішкеріп, жіңішкенің үзілер шағында қытымыр қыстың қаһары қайтып, малдың аузы көкке, қора төлге толып, адам аузы аққа тиеді, күн түн теңеліп, табиғаттың барлығы гүлденіп, бүкіл дүние қайта түлеп, тіршілік біткен жанданып, жаңа өмір басталады. Міне, осындай мерейлі сәтте жаңалықтың, жақсылықтың жаршысы - Наурыз мерекесі келеді, деген Қыдыр ата жиналған жұртшылықты Ұлыстың ұлы күнімен құттықтап, әр отбасы-еліміз бен жұртымызға құт-береке тілеп, ақ батасын берді.

Осыдан екі жарым мың жылға жуық уақыт бұрын бабаларымыз жаңа келген жылдың алғашқы күнін наурыздан бастап санаған. Бұл дәстүр Шығыстың басқа да халықтарында бар. Алайда, наурыз айынақ осы күнінде нағыз жаңа жылдың, күннің жаңаруы табиғи түрде бастау алатынын біздің бабаларымыздай дәл есептеп, уақытты мөлшерлей мөлшерлей алған халық жоқ.

М. Қозыбаев атындағы Солтүстік Қазақстан мем­лекеттік университетінің ректоры Серік Өмірбаев білім ордасының жетістіктеріне тоқталып, ерекше еңбектерімең үздік оқуларымен алдыңғы қатардан көріне білген оқытушылар мен студенттерге, уни-верситеттің басқа қызметкерлеріне алғысын айтты, марапаттар табыстады.

Жүрген жеріне жақсылық пен шаттық, бақыт пен береке ала келетін Қыдыр ата мерекенің көрігін одан әрі қыздырып әкетті. Сахнаға өнерпаздарды шақырып, ән мен жырдаң күй мен биден шашу шашты. Өзге этнос өкілдері де өздерінің өнерлерін көрсетті. Шараның салтанатты бөлімі университет ұжымының "Қара жорға" биімен түйінделді.

Алайда, мереке одан әрі қыза түсті. Аланда тігілген киіз үйлерде білім ордасында еңбек етіп, бүгінде зейнет демалысына шыққан ардагер-педагогтер мен басқа да қонақтарға дастарқан басында сый-құрмет көрсетілді. Студенттер дәм татам дегендерге өздері дайындаған палау, бауырсақ, наурызкеже, басқа да ұлттық тағамдарын ұсынды.

Сондай-ақ, Наурыз мейрамында білім ордасының студенттері, оқытушылық-профессорлық құрамы, басқа қызметкерлері арасында үш күнге созылған "Ұлттық киім" акциясы өткізілгенін айта кеткен жөн. Университеттің оқытушылары мен педагогтері ұлттық киіммен сабақ өткізсе, студенттер де өз ұлттық киімдерімен жүрген.

 "Біз өткен жылы "Ұлттық киім" сайысын алғаш рет өткізген болатынбыз. Ол шара барлығының көңілінен шықты. Биыл сол үдерісті жалғастырдық. Көп-ұлтты мемлекет болғандықтан, әркімге ез ұлттық киімін киюіне шектеу қоймаймыз. Осылайша, біз қа-зақ халқының өзге этнос екілдеріне деген құрметің достық қарым-қатынасын керсеткіміз келді. Бұл ша­ралар арқылы бір-біріміздің салтымызға, мәдениетіміз бен тарихымызға, тілімізге құрметпен қарауға жастарды үйретеміз, - дейді білім ордасының тәрбие ісі жөніндегі департаментінің директоры Бибігүл Дүйсенбаева.

Бір айта кетерлігі, Наурыз мейрамы білім ордасының ішінде ғана тойланбай, сол маңайда туратын адамдарға да алдын ала шақырту таратылған. Келгендердің барлығы мерекелік дастарқаннан дәм татып, сайыстарға қатысу мүмкіндігіне ие болды. Жатақханаларда да түрлі шаралар ұйымдастырылып, тоғызқұмалақ, шахмат, дойбы, теннис, баскетбол волейбол шағын футболдан сайыстар өткізілді.

**// Солтүстік Қазақстан. - 2018. - 21 наурыз.**